Episodi 2

**Resisteix** és el segon episodi de l'anime de Tokyo Revengers i es va estrenar el 18 d'abril de 2021.

## Resum curt

En Takemichi torna al present després de donar la mà al Naoto del passat i es troba amb el Naoto del present, que és policia. En Naoto i en Takemichi acorden utilitzar els salts en el temps per salvar la Hina, però abans que en Takemichi pugui tornar al passat, en Naoto li explica en detall coses de la Tokyo Manji Kai. En canvi, el que es troba en Takemichi en tornar al passat és la seva vida d'esclau d'en Kiyomasa.

## Resum llarg

En Takemichi accepta la proposta d'en Naoto de salvar la Hina. En Naoto explica a en Takemichi com pensa que funciona el poder de saltar a través del temps: només pot saltar al mateix dia 12 anys abans. En Takemichi després es passa dos dies estudiant informació sobre la Tokyo Manji Kai i els seus líders: en Manjiro Sano i en Tetta Kisaki. En Naoto explica també que part de la informació no és pública, i que en Naoto va demanar insistentment que el transferissin a la posició del seu predecessor, qui va morir durant la investigació de la Toman.

Com que en Takemichi no pot anar al dia que vulgui en Naoto li diu que la seva missió és conèixer els actuals líders de la Toman i fer el possible perquè no es coneguin, cosa que evitaria que la Toman del present matés la Hinata.

En tornar al passat, però, en Takemichi es troba a mitja baralla, organitzada per en Kiyomasa. És aleshores que en Takemichi recorda que una de les feines d'esclau era participar en baralles on es feien apostes. En no saber-se defensar, en Takemichi perd el coneixement en rebre un cop i en despertar en Kiyomasa l'amenaça. Tot i així, en Takemichi pregunta pel Manjiro, i aleshores en Kiyomasa ataca en Takemichi amb un bat i li prohibeix tornar a parlar d'en Manjiro.

Després de la baralla, en Takemichi decideix anar a veure en Naoto per tornar al present, però oblidant-se que la Hinata viu allà, se la troba i en veure'l ferit es preocupa per ell. Aleshores la Hinata diu que si fos un home protegiria en Takemichi, però ell diu que és ell qui la protegirà. Mentre parlen en Takemichi li diu "Hina" en comptes de "Hinata", i en veure-la tan contenta decideix seguir-li dient així. A més, veure-la també li dona ànims per canviar el que pugui i no deixar-la morir.

A l'endemà en Takemichi i els seus amics parlen al lavabo de l'escola sobre la pròxima baralla, que resulta ser d'en Takuya Yamamoto. En Takemichi recorda que en Takuya no és gaire fort i que al passat gairebé mor durant la baralla. L'Atsushi Sendo vol ocupar el seu lloc, però en Masataka no els ho permet.

A l'hora de començar la lluita, en Takemichi interromp l'inici, dient que les baralles tal com estan organitzades són molt avorrides, i que el que seria interessant veure era el rei contra l'esclau. I és així que s'apropa a en Masataka i li demana que lluiti contra ell.

## Personatges per ordre d’aparició

1. Takemichi Hanagaki
2. Makoto
3. Yamagishi
4. Akkun
5. Takuya
6. Hinata Tachibana
7. Naoto Tachibana
8. Masataka Kiyomizu

## Notes

* A l'anime en Yamagishi intenta animar en Takuya, però aquest l'atura perquè no s'ha rentat les mans després d'utilitzar el lavabo. Aquesta escena no apareix al manga.